kardosdrur/scandi-wiki huggingface dataset:
Glanshatten

Glanshatten er Odenses fjerdestørste kollegium, beliggende i bydelen Tornbjerg. Der er 96 værelser på kollegiet.

Opbygning 
Kollegiet er opdelt i 24 lejligheder (1 køkken, 2 bad) med hver 4 beboere. Hver af de 24 lejligheder var et andelsselskab for sig selv, før de blev slået sammen i foråret 2011. Dette andelsselskab var dog medlem af hovedforeningen Kollegiet Glanshatten, som varetager alle lejligheders interesser.
Kollegiet er et andelskollegium, der ejes udelukkende af andelshaverne/beboerne.

Magtdeling 
Der er to instanser der styrer kollegiet i nævnt rækkefølge, med generalforsamlingen som den øverste myndighed:
hovedeforeningen
generalforsamlingen

Hovedforeningens bestyrelse 
Bestyrelsen er valgt af generalforsamlingen og består af 5 bestyrelsesmedlemmer (herunder formand) og 2 supleanter. Formanden er valgt på generalforsamling, men ydderligere poster fordeles på et konstituerende bestyrelsesmøde. Disse poster variere efter behov. 

Bestyrelsen er ansvarlig for kontakten til og samarbejdet med Kollegiebolgselskabet, samt organisering og afvikling af kollegiets totaldage. På totaldage samles hele kollegiet om større opgaver på kollegiet samt general vedligeholdelse fx maling af skure eller afvaskning af flagstang og skilte.

Daglige drift 
Hovedforeningen har ansat Kollegieboligselskabet (KBS) som administrator.

Beliggenhed 
Glanshatten ligger i naturskønne omgivelser med kort afstand til Syddansk Universitet Odense og i cykelafstand fra Odense centrum.

Eksterne henvisninger 
Kollegiet Glanshatten
Kollegie Bolig Selskabet

Kollegier i Odense
Villy Rap

Willy Rap (originalsprog: Wil Cwac Cwac) er en walisisksproget animationsfigur baseret på børnebøger skrevet i 1920'erne af Jennie Thomas og J.O. Williams.

Korte film med Willy Rap inkluderes i Bamses Billedbog(fra sidst i 1980'erne) som den historie, Bamse læser for sig selv eller for Kylling/Ælling.

Der er lagt dansk voice-over på af Olaf Nielsen. Tegnefilmene er udgivet på dansk VHS i 2001 og findes delvis på DVD med Bamse og Kylling.

Tegnefilmsfigurer
Motorring 4

Motorring 4 (O4) er en motorringvej, der går fra Ishøj til Ballerup, den følger Ringvej 4 som går videre til Kongens Lyngby. 

Motorvejen sammenbinder motorvejene Køge Bugt Motorvejen, Holbækmotorvejen og Frederikssundmotorvejen.

I november 2003 blev et fletal i Folketinget enige om en trafikpakke, der indebar, at der skulle iværksættes udarbejdelse af beslutningsgrundlag for udbygning af motorvejen fra 4 til 6 spor. I juli 2009 lå en væsentlig del af beslutningsgrundlaget for en anlægslov færdig for en ca. 4 km lang strækning mellem Motorvejskryds Taastrup og forbindelsesanlægget mellem Motorring 4 og Frederikssundmotorvejen. Udvidelsen forventes at kunne gennemføres på omkring 5 år, hvoraf de sidste 3 er anlægsarbejde. Motorvejen blev anlagt med en ekstra bred midterrabat med træer, som skulle binde skovlandskabet sammen på tværs af motorvejen. Derfor kan udvidelsen foretages ved udbygning med spor i den eksisterende midterrabat.

Etaper

Fodnoter

Se også 
 Motorveje i Danmark
 Ring 4 (København)
 Primærrute 21

Motorveje i Danmark
Stephan Schreck

Stephan Schreck (født 15. juli 1978) er en tysk tidligere professionel landevejscykelrytter, som cyklede for ProTour-holdet Team Gerolsteiner. Da Gerolsteiner-holdet blev opløst i 2008, kunne han ikke finde et nyt hold og indstillede karrieren.

Sejre 
2004
 Sachsen-Tour International 1. etape
 Regio-Tour International 1. etape
2002 
 Internationale Hessen-Rundfahrt 5. etape

Eksterne henvisninger  

Mandlige cykelryttere fra Tyskland
Østjyske Motorvej

Østjyske Motorvej er en motorvej fra Den nye Lillebæltsbro og videre over Vejlefjordbroen til Søften nordvest for Aarhus.

Projekteringsloven for motorvejen blev vedtaget i 1965, efter der havde været tanker om at lade motorvejen gå vest om Vejle. Den nuværende linjeføring blev valgt af hensyn til de landskabelige værdier i Vejle Ådal.

Der kører cirka 65.000 biler i døgnet på E45 ved Aarhus, et tal der er stærkt stigende.

I november 2003 blev et flertal i Folketinget enige om en trafikpakke, der indebar, at der skulle iværksættes udarbejdelse af beslutningsgrundlag for udbygning af motorvejen ved Vejle Fjord fra 4 til 6 spor. I juli 2009 lå grundlaget for en anlægslov færdig, og efter en vedtagelse af denne vil udvidelsen kunne stå færdig i løbet af ca. 5 år, hvor de sidste 3 år er anlægsarbejde. Strækningen over Vejlefjordbroen mellem frakørsel 60 og 61 bliver midlertidigt udvidet til 6 spor, indtil en endelig udvidelse af hele strækningen er gennemført. Denne midlertidige løsning er mulig, fordi Vejlefjordbroen har en bredde, som gør det muligt at etablere et ekstra kørespor og et smalt nødspor i hver retning.
 
Motorvejen mellem Herning og Vejle bliver sammenflettet med motorvejen E45 i 2013.

Etaper

Fodnoter

Se også 
 Motorveje i Danmark
 Europavej E45
 Europavej E20

Motorveje i Danmark
Bert Grabsch

Bert Grabsch (født 19. juni 1975 i Wittenberg, Tyskland) er tidligere en tysk landevejsrytter.

I 2007 blev han tysk mester i enkeltstart. Et par måneder senere vandt han den første enkeltstart i Vuelta a España med en hastighed på 54,9 km/t, noget som er meget højt på en 52 km lang rute. Han kom på fjerdepladsen i enkeltstarten ved VM.

I 2008 blev han også tysk mester i enkeltstart. Han vandt en etape i Østrig Rundt og tog en etapesejr og den sammenlagte sejr i Sachsen Tour. I september vandt han karrierens største sejr, da han blev verdensmester i enkeltstart.

Hans to år ældre bror, Ralf, er træner for det tyske U23-landshold, i cykling.

Placeringer i Tour de France 
 2004 – 81. pladsen
 2005 – 103. pladsen
 2006 – 107. pladsen
 2007 – 105. pladsen

Eksterne henvisninger 

 

Mandlige cykelryttere fra Tyskland
Verdensmestre i enkeltstart
Personer fra Sachsen-Anhalt
Darin Zanyar

Darin Zanyar (født 2. juni 1987 i Stockholm, Sverige) er en svensk popsanger af kurdisk oprindelse.

Darin Zanyar nåede finalen i den svenske udgave af Idol 2004, og skønt han ikke vandt, fik han en kontrakt med Sony BMG og udgav albummet "The Anthem". Siden har han opnået betydelig anerkendelse, og har modtaget flere udmærkelser i Sverige. Syv af hans albums har nået førstepladsen af den svenske albumhitliste, og han er en af sveriges bedst sælgende kunstnere.

Privatliv 
Begge hans forældre er fra Kurdistan, men både Darin Zanyar og hans søster, Rosa, er født i Sverige.

Diskografi

Album 
 The Anthem (2005)
 Darin (2005)
 Break the News (2006)
 Flashback (2008)
 Lovekiller (2010)
 Exit (2013)
 Fjärilar i magen (2015)
 Tvillingen (2017)

Singler 

 2005 – ”Money for Nothing”
 2005 – ”Why Does It Rain”
 2005 – ”Step Up"
 2005 – ”Who’s That Girl”
 2005 – ”Want Ya!”
 2006 – ”Perfect”
 2006 – ”Everything But the Girl”
 2006 – ”Desire”
 2007 – ”Insanity”
 2008 – ”Breathing Your Love” feat. Kat DeLuna
 2008 – ”See U At The Club”
 2008 – ”Runaway”
 2008 – ”What If”
 2009 – ”Viva la vida”
 2010 – ”You’re Out of My Life”
 2010 – ”Can’t Stop Love”
 2010 – ”Lovekiller”
 2010 – ”Microphone”
 2012 – ”Nobody Knows”
 2012 – ”Stockholm”
 2012 – ”En apa som liknar dig”
 2012 – ”I Can’t Get You Off My Mind"
 2012 – ”Astrologen”
 2012 – ”Seven Days a Week”
 2013 – ”Playing with Fire”
 2013 – ”So Yours”
 2013 – ”Check You Out”
 2014 – ”Dream Away” med Eagle-Eye Cherry
 2014 – ”All Our Babies” med. Sophie Zelmani
 2014 – ”Mamma Mia”
 2015 – ”Ta mig tillbaka”
 2015 – ”Juliet”
 2016 – ”Lagom”
 2017 – ”Ja må du leva”
 2017 – ”Tvillingen”
 2017 – ”Alla ögon på mig”
 2018 – ”Astronaut”
 2018 – "Identitetslös"
 2019 – "Hög"
 2019 – "Finns inga ord"
 2020 – "En säng av rosor"
 2021 – "Can't Stay Away"
 2021 – "Holding me more"
 2021 – "What's Christmas Anyway"

Referencer

Eksterne henvisninger 

 Darins officielle hjemmeside 
 

Sangere fra Sverige
Personer fra Stockholm
Connacht

Connacht () er en af de fire provinser, som øen Irland er opdelt i. Provinsens irske navn stammer fra Connachta, der betyder efterkommere efter Conn.

Connacht udgør den vestlige provins i Republikken Irland, og den omfatter de fem counties: Galway, Leitrim, Mayo, Roscommon og Sligo. Med blot godt ½ million indbyggere er Connacht Irlands mindste provins.

Provinsens mest betydningsfulde byområder er Galway i den sydlige del af provinsen med godt 72.000 indb. og Sligo i den nordlige del med omkring 18.000 indb.

Eksterne henvisninger 

Irland
Provinser
Kridtsvinget (motorvej)

Kridtsvinget er en motorvejsindføring fra umiddelbart syd for Limfjordstunnelen og til Østre Alle. Navnet beskriver vejens særkende; et skarpt sving udgravet i undergrundens kridt.

Kridtsvinget fungerer som en motorvejsfrakørsel på den nordlige del af Nordjyske Motorvej (E45), hvor den forbinder Aalborgs midtby med motorvejene i Vendsyssel.

Motorveje i Danmark
Veje i Aalborg Kommune
Taulovmotorvejen

Taulovmotorvejen er en motorvej, der går fra lidt øst for Børup til Nørre Stenderup ved Kolding gennem Taulov, som den deler i to dele.
Motorvejen er forbindelsesvej mellem 2 motorvejskryds: Taulov og Kolding Øst.

Vejen ligger i trekantsområdet, som er det næststørste efter Hovedstadsområdet, så derfor er den en vigtig livsnerve mellem Esbjerg / Kolding og København/ Malmø.

Se også 
Motorveje i Danmark
Europavej E20

Eksterne henvisninger 
Trafikken – Navnene på motorvejene 

Motorveje i Danmark
Sønderjyske Motorvej

Sønderjyske Motorvej er en motorvej, der går fra Kolding til Frøslev (grænsen til Tyskland) og er en del af europavej E45. 
Motorvejen sammenfletter med Taulovmotorvejen ved Motorvejskryds Kolding og fortsætter vest om Kolding videre ned til Frøslev, hvor den i Tyskland fortsætter som A7. Motorvejen A7 er med 962 kilometer den længste tyske motorvej.

Sønderborgmotorvejen mellem Kliplev og Sønderborg har forbindelse med Sønderjyske Motorvej i et motorvejskryds nord for Kliplev.

Historie

Se også 
 Motorveje i Danmark
 Europavej E20
 Europavej E45

Kilder / eksterne henvisninger 

 Trafikken – Navnene på motorvejene 

Motorveje i Danmark
Will.i.am

William James Adams Jr. (født 15. marts 1975), bedre kendt som will.i.am, er en amerikansk hip-hop musiker og stiftende medlem af Black Eyed Peas. Han er af Jamaicansk afstamning.

Karriere indenfor musikken 
Will.i.am blev født i Los Angeles.  Han skrev oprindeligt kontrakt med Eazy-E's Ruthless Records. Han producerede størstedelen af Black Eyed Peas' albums, såvel som temasangen til den amerikanske tegneserie Samurai Jack. Blandt andre soloprojekter er en medvirken som rådgiver i The Urbz.

I 2004 producerede han sangen "Go" til computerspillet NBA Live 2005. I 2005 indspillede will.i.am sangen "I Am Somebody" med guitarist Carlos Santana til sit album All That I Am.

I 2006 bidragede han til Sergio Mendes' "Timeless", Busta Rhymes' "The Big Bang", Diddy's "Press Play", Black Eyed Peas kollegaen Fergies "The Dutchess", The Pussycat Dolls' "PCD", John Legend's "Ordinary People", Justin Timberlake's "FutureSex/LoveSounds", The Game's "Doctor's Advocate", Ciara's "Ciara: The Evolution", Nas' "Hip Hop is Dead" og David Guetta"Nothing really matters".

Will.i.am arbejdede sammen med Michael Jackson på hans comeback-album, og har derudover projekter med Amerie, Rihanna, Pussycat Dolls, Nicole Scherzinger, Melody Thornton, Hilary Duff, Cassidy, Lil' Wayne, Talib Kweli, Lupe Fiasco, Common, Fabolous, Chilli, Bone Thugs-n-Harmony og Macy Gray. Han var med til at lave "More and More", "Ring It", "Baby Love" og "On the Move" til Nicole Scherzinger's første soloalbum Her Name Is Nicole. Will.i.am har også udgivet nummeret Scream and Shout, hvor han har fået Britney Spears til at medvirke.

Privatliv 
Will.i.am har nævnt Red Hot Chili Peppers som nogle af dem som har haft stor indflydelse på ham, og han medvirkede i en dokumentar på Radio 1 om Red Hot Chili Peppers' historie, hvor han forklarede at han navngav Black Eyed Peas på samme måde som Red Hot Chili Peppers, altså efter en type mad. Han gik på Palisades High School og graduerede i 1993. Han er den tidligere Atlanta Falcons fullback Lynn Cains nevø.

Miljøbevidsthed 
Will.i.am har lagt billet ind på en Tesla Roadster fra Tesla Motors. Det er en batteridrevet el-bil med en rækkevidde på 400 kilometer. Han vil være blandt de første ejere.

Diskografi

Studiealbum

Soloudgivelser 
 2001: Lost Change
 2003: Must B 21
 2007: Songs About Girls

Med Black Eyed Peas 
 1998: Behind the Front
 2000: Bridging the Gap
 2003: Elephunk
 2005: Monkey Business
 2008: The E.N.D
 2010: The Beginning

Mode 
Før han mødte Black Eyed Peas gik will.i.am på Fashion Institute of Design & Merchandising i Los Angeles. I 2001 begyndte han at designe sin egen tøjlinje, i.am, som havde sin officielle debut i 2005 i Las Vegas . I 2007 gik will.i.am sammen med Blue Holdings, Inc. for at designe en denimkollektion, i.am Antik, som skal have sin debut i august 2007 . Han har også designet tøj til Black Eyed Peas.

Fodnoter

Eksterne henvisninger 

 i.am.clothing webside 
 Black Eyed Peas officiel side
 will.i.am global
 will.i.am 

Hiphoppere fra USA
Personer fra Los Angeles
The Black Eyed Peas
Nick Park

Nicholas Wulstan Park, CBE (født 6. december 1958) er en fire-dobbelt Oscar-vindende engelsk filmskaber af stop-motion animation, bedst kendt som skaberen af Walter og Trofast. Han er blevet nomineret til en Oscar fem gange og har vundet fire gange (tabte den femte til en anden af sine egne film).

Nick Park blev født i Preston i Lancashire, England, og gik på Cuthbert Mayne High School (nu Our Lady's Catholic High School). Han var meget interesseret i at tegne tegneserier. Han studerede "Communication Arts" ved Sheffield Polytechnic (nu Sheffield Hallam University) og gik derefter til National Film and Television School, hvor han begyndte at lave den første Walter og Trofast film, Den Store Udflugt.

I 1985 blev han ansat i Aardman Animations i Bristol, hvor han arbejdede som animator på kommercielle produkter (deriblandt en video til Peter Gabriel's "Sledgehammer"). Han deltog også i animeringen af Pee-wee's Playhouse. Ved siden af alt dette færdiggjorde han endelig Den Store Udflugt, og mens den blev finpudset lavede han Creature Comforts som sit bidrag til en serie af kortfilm kaldet "Lip Synch". Creature Comforts matchede animerede dyr fra zoologisk have med et lydspor af mennesker som snakker om deres hjem. De to film blev nomineret til en række priser; A Grand Day Out slog Creature Comforts i BAFTA, men det var Creature Comforts som indbragte Park sin første Oscar.

To yderligere Walter og Trofast kortfilm, De Forkerte Bukser (1993) og En Tæt Barbering (1995), fulgte, og vandt en Oscar hver. Han lavede derefter sin første storfilm, Flugten fra Hønsegården (2000), co-instrueret med Aardman grundlæggeren Peter Lord. Han overvågede også en ny serie af "Creature Comforts" film til britisk tv i 2003. 

Hans anden storfilm og første storfilm med Walter og Trofast, Walter og Trofast - Det Store Grøntsagskup, blev udgivet 5. oktober 2005, og blev rost af anmelderne. Filmen blev belønnet med Best Animated Feature Oscar ved Oscaruddelingen 6. marts 2006. 

10. oktober 2005 udbrød der brand i Aardman Animations' arkiver. Branden ødelagde størstedelen af Park's kreationer, deriblandt modellerne og scenerne brugt i Flugten fra Hønsegården. Nogle af de oprindelige Walter og Trofast modeller og scener var dog andetsteds, og overlevede.

Henvisninger 
 Staff (September 2006) "Nick Park 1958-" Biography Today 15(3): s. 84-101

Eksterne henvisninger 
 
 Animation archive up in smoke
 U.S. News & World Report interview

Oscar for bedste korte animationsfilm
Animatorer fra Storbritannien
Personer fra Preston

Briter i 1900-tallet
Briter i 2000-tallet
Hero (film)

Hero (英雄, Yīng Xióng) er en kinesisk kampsportsfilm fra 2002, instrueret af Zhang Yimou med musik komponeret af Tan Dun. Filmen er løs baseret på den legendariske Jing Ke, med Jet Li i hovedrollen som den navneløse hovedperson.

Handling 
En gruppe lejemordere: Flyvende Sne (飛雪) (Maggie Cheung), Brækkede Sværd (殘劍) (Tony Leung), og Himmel (長空) (Donnie Yen), sværger at tage livet af kongen af Qin (秦王) (Chen Daoming), og Navnløs (無名) (Jet Li) ankommer til paladset for at kræve belønningen for at have besejret disse tre. Filmen skildrer historien om hans konversation med Kongen af Qin, og flashbackene fortæller rejsen han tog for at tilegne sig æren for at sidde før kejseren. Zhang Ziyi medvirker som Måne, der tjener Brækkede Sværd (如月).

Premiere 
Hero havde premiere den 24. oktober 2002 i Kina; og var den dyreste og mest indbringende film i kinesisk filmhistorie.

Medvirkende 
 Jet Li som Navnløs
 Tony Leung Chiu Wai som Brækkede Sværd
 Maggie Cheung som Flyvende Sne
 Zhang Ziyi som Måne
 Chen Daoming som Kongen af Qin
 Donnie Yen som Himmel

Eksterne henvisninger 

 Jet Li og essensen af en 'Hero' 
 
 Is HERO a Paean to Authoritarianism? 
 Cracking the Color Code of 'Hero' 
 En sammenligning af DVD udgivelser
 En anden sammenligning af DVD udgivelser, med screenshots
 Zhang Ziyi CSC: Hero 
 Hero fra Helloziyi.us 
 Soundtrack Anmeldelse på Tracksounds 

Film fra 2002
Film fra Kina
Folket

Folket kan henvise til:

Kort navn af Befolkning

 Folket (Randers) – grundlagt 1941, var et dansk dagblad og landsavis udgivet til 1946
 Folket (Silkeborg) – grundlagt 1935, var et dansk dagblad til 1941
 Folket (avis) – et månedsskrift udgivet af Edvard Meyer i 1858-67
Zhang Yimou

Zhang Yimou (张艺谋) (født 14. november 1950) er en filmfotograf og en af Kinas mest kendte filminstruktører. Han tilhører den såkaldte "femte generations instruktører". Han spillefilmsdebuterede som instruktør med filmen Red Sorghum i 1987. Herhjemme er han bedst kendt for at have instrueret kampsportsfilmen Hero med actionstjernen Jet Li i hovedrollen.

Filmografi

Instruktør 
 Red Sorghum (红高粱 1987)
 Codename Cougar (代号美洲豹 1989)
 Ju Dou (菊豆 1991)
 Raise the Red Lantern (大红灯笼高高挂 1992) 
 The Story of Qiu Ju (秋菊打官司 1992) 
 To Live (活着 1994) 
 Shanghai Triad (摇啊摇，摇到外婆桥 1995) 
 Lumière and Company (1995) – segment of a short film anthology
 Keep Cool (有话好好说 1997) 
 Not One Less (一个都不能少 1999)
 The Road Home (我的父亲母亲 1999)
 Happy Times (幸福时光 2000)
 Hero (英雄 2002)
 House of Flying Daggers (十面埋伏 2004)
 Riding Alone for Thousands of Miles (千里走单骑 2005)
 Curse of the Golden Flower (满城尽带黄金甲 2006)

Cinematografi 
 One and Eight (一個和八個 1982)
 Yellow Earth (黃土地 1984)
 Old Well (老井 1986)
 The Big Parade (大阅兵 1986)

Skuespiller 
 Old Well (老井 1986)- Shun Wangquan
 Red Sorghum (红高粱 1987)
 Fight and Love with a Terracotta Warrior (古今大战秦俑情 1989) – Tian Fong
 Keep Cool (有话好好说 1997) – Junk Peddler

Eksterne henvisninger 

 
 Tekst af 2002 interview med Zhang Yimou 
 Zhang Yimou's Qin Shi Huangdi Complex – Cui Weiping 
 Zhang Yimou
 Senses of Cinema: Great Directors Critical Database
 Essay on Zhang's To Live
 The Minimal and the Exotic: The Contrasting Worlds of Zhang Yimou podcast of a lecture by Prof. John Orr, University of Edinburgh 
 Music fra filmene af Zhang Yimou 

Filminstruktører fra Kina
Filmfotografer
Stofmisbrug

Stofmisbrug eller narkomani (fra græsk νάϱκωσις (narkos) lammelse og μανία (mani), raseri, vanvid) er afhængighed af narkotiske stoffer. En person der er afhængig af narkotiske stoffer kaldes for stofmisbruger, narkoman eller junkie.

Narkotiske stoffer:
 Morfika
 Benzodiazepiner
 Barbiturater

Ordet narkoman bliver som oftest ukorrekt brugt til at beskrive eufomaner, der er en bredere betegnelse for dem, der er afhængige af et psykoaktivt stof.

Narkomani er som oftest et sammenspil mellem en mental og fysisk afhængighed af substansen, og det kan være svært at afvænne brugeren fra narkotika.

 

Begrebet «narkotika» benyttes i denne sammenhæng om alle stoffer, som er opført på FNs narkotikalister, og ikke specielt om stoffer, som virker narkotisk (dæmpende, søvndyssende). Foruden de egentlige narkotika som opioider, barbiturater med flere omfatter kategorien derfor også rusgivende stoffer som amfetaminer, kokain og cannabis. 

I daglig sprogbrug bruges narkomani ofte om en enhver anvendelse af andre rusgivende stoffer end alkohol. I medicinsk forstand bruges begrebet om sygelig trang til indtag af rusmidler. Skadelig brug eller afhængighed af rusmidler defineres i officielle diagnosesystemer som ICD-10 en psykisk lidelse. De fleste mennesker, som er rusafhængige eller narkomaner, lider ofte samtidig af andre psykiske lidelser som angst, depression, personlighedsforstyrrelser, bipolar lidelse, ADHD eller PTSD. En del af disse lidelser kan skyldes stofmisbruget.

Der findes ingen objektive kriterier som skiller narkomani fra alkoholisme. Den tidligere opfattelse, at narkomani omfatter uimodståelig fysisk afhængighed, er nu forladt. Man regner med ulige former for tilvænning, hvoraf bare nogen omfatter direkte fysiske symptomer. Specielt efter langvarig brug af opioider som heroin kan ophør i brug give stærke fysiske symptomer som opkast og kramper og kan i ekstreme tilfælde medføre dødsfald. En medicinsk sammenligning af afhængighedspotentiale og muligheden for fysiske skadevirkninger ved brug af ulige rusmidler er vist 
til højre. 

Brug, handel med eller opbevaring af en lang række rusmidler er forbudt i de fleste lande, og den som bruger disse stoffer risikerer at blive strafforfulgt af myndighederne. Dersom brugere må skaffe sig stofferne ulovligt, kan de økonomiske konsekvenser ved regelmæssig brug blive betydelige.

Ifølge en rapport fra FN-organet UNOD, :en:United Nations Office on Drugs and Crime, findes der over 27.000.000 regulære narkomaner. Omkring 230.000.000 er stofmisbrugere inden for alle typer og omkring 200.000 dør som følge af stofmisbrug hvert år.

Se også 

 Opiat
 Opioid

Noter 

Sundhed

Eksterne henvisninger 
 Sundhed-EU-portal – Narkotika
Kill Bill: Volume 2

Kill Bill: Volume 2 er en amerikansk ny-western kampsportsfilm fra 2004, der blev skrevet og instrueret af Quentin Tarantino. Den har Uma Thurman i rollen som Bride, der fortsætter sit hævntogt mod Deadly Viper Assassination Squad (Lucy Liu, Michael Madsen, Daryl Hannah og Vivica A. Fox) og deres leder Bill (David Carradine), der forsøgte at myrde hende og hendes ufødte barn.

Volume 2 er den anden af to Kill Bill-film, der blev produceret samtidig; den første, Volume 1, blev udgivet seks måneder tidligere. Det var oprindeligt meningen, at de to film skulle udgives som én, men med en spilletid på over 4 timer blev de delt i to. Tarantino lavede Kill Bill som en hyldest til grindhouse-film inklusive kampsportsfilm ,samuraifilm, blaxploitation og spaghettiwestern. Ligesom forgængeren fik Volume 2 gode anmeldelser. Den indspillede for $152,2 mio. mod et budget på $30 mio.

Handling 

The Bride genoptager hævnagten, dog denne gang i en helt anden stil end etteren lagde op til. Hvor etteren fokuserer mere på nådesløst blodbad, er der i denne film en lidt mere fattet fortællestil. Mange ting bliver opklaret, Black Mamba kommer i seriøse problemer, gamle tider opfriskes og ikke mindst venter den endelige kamp mod Bill som rummer noget af en overraskelse for The Bride.

Medvirkende 

 Uma Thurman som Beatrix Kiddo / The Bride
 Lucy Liu som O-Ren Ishii
 David Carradine som Bill
 Vivica A. Fox som Vernita Green
 Daryl Hannah som Elle Driver
 Michael Madsen som Budd

Eksterne henvisninger 
 

Amerikanske film fra 2004
Actionfilm fra USA
Film instrueret af Quentin Tarantino
Autodidakt

En autodidakt (af græsk autodídaktos = "selvlært") er en person, som på egen hånd har tilegnet sig viden og erfaring. 

Autodidakte findes især i kunst, litteratur, skuespil og håndværk. 

Ordet autodidakt er ofte negativt ladet, da den autodidakte anses for uuddannet. Mange klarer sig dog fint uden en formel uddannelse. Skellet mellem en uddannet og en autodidakt kan være hårfint .

Uddannelse